Efter romersk lov kunne en kvinde imidlertid ikke være formynder, og ifølge en lov fra år [[46]] kunne kvinder ikke længere have ansvaret for en andens gæld. Seneca og Nero tilbagekaldte derfor lånene; men enten var Boudicca ikke i stand til at betale, eller også ville hun ikke. Dermed konfiskerede Nero hendes kongerige og stillede hende for retten.<ref>Terry Jones: ''Barbarene'' (s. 63-5)</ref> [[Prokurator]]en Catus Decianus overtog icenernes område og lod Boudicca piske og hendes to døtre [[Voldtægt|voldtage]]. Tacitus skriver at egnen blev "''plyndret af [[Centurion (Rom)|centurioner]]''", og kongefamiliens hus "''af [[statholder]]ens [[slave]]r, som om det var erobret bytte.''" Arvegods blev inddraget, og "''kongens slægtninge behandlet som om de var [[Slaveri|slaver]]''". [[Veteran]]erne, de pensionerede romerske soldater, der blev tildelt jord hos undertvungne folk, var særlig hadet. De havde oprettet en [[koloni]] i [[Colchester|Camulodunum]] og drev med støtte fra de regulære tropper lokalbefolkningen fra deres hjem og marker, og kaldte dem [[krigsfange]]r og slaver.
Historie Død Kriminalitet